《秋日伍国开有开定国侄过赏五丫兰 其一》
明代·李孙宸

开关迎二仲，始觉秋声回。落日丛兰里，奇花故故开。

无人涉湘去，有客援琴来。不作留连赏，零霜恐易催。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。